Lundqvist glitret i Rangers-seier
ARTIKKELEN ER OVER TRE ÅR GAMMEL Den svenske veteranen var i det ustoppelige hjørnet borte mot St. Louis Blues og vartet opp med hele 35 redninger. Seieren var svenskens 30. denne sesongen, hvilket betyr at Lundqvist har bidratt til mer enn 30 seirer for laget sitt i ti av sine 11 sesonger i NHL. – Vi trengte virkelig å ta disse to poengene, og dette var en god seier. Akkurat nå føles det som om presset bare bygger seg opp. Sluttspillet nærmer seg, det er jevnt på tabellen, så vi må gjør alt ut av hver eneste kamp, sa svensken etter kampen.33-åringen fra Åre er har allerede rettet blikket mot sluttspillet. – Jeg forbereder meg som om vi skulle være i sluttspillet allerede nå. Jeg gjør alt jeg kan for å levere helt på topp, sa han. Torsdagens kamp i St. Louis ble av det jevne slaget. Tanner Glass sendte Zuccarello og Rangers i føringen i første periode, mens Troy Bouwer utlignet for vertene i midtperioden. Avgjørelsen falt drøye fire minutter ut i den siste perioden. Da satte Chris Kreider inn det som skulle vise seg å bli vinnermålet for Rangers.Kreider avgjorde for øvrig kampen kort tid etter at han hadde blitt flyttet ned i tredjerekka etter en ineffektiv start på oppgjøret. Målet var Rangers-profilens 12. for sesongen. Rangers-spillerne brukte mye krefter på å forsvare seg i de to første periodene torsdag, og klarte ikke skape altfor mye offensivt. St. Louis Blues vant skuddstatistikken henholdsvis 12-7 og 14-6. At det likevel sto 1-1 foran den siste perioden, skal laget takke målvakt Lundqvist. – Henrik var strålende, og han ble testet på mange områder. Vi trengte virkelig en stor kamp fra ham, og kanskje var vi litt for avhengige av ham. Han liker imidlertid utfordringer, og det er godt å se at han viser hva han er god for, sa kaptein Ryan McDonagh. Zuccarello noterte seg ikke for noen skudd på mål mot Blues, men var på isen i 18 minutter og 50 sekunder.
(St. Louis Blues – New York Rangers 1-2) Mats Zuccarello (28) gikk poengløs av isen, men kunne glede seg over en ny New York Rangers-seier natt til fredag. Den skal målvakt Henrik Lundqvist (33) skal ha mye av æren for.